
Mélytanuló algoritmusok alkalmazása Bridge Weigh-in-Motion rendszerekben

Kulcsszavak: mélytanulás; nyúlásmérő szenzor; sebességbecslés; tengelydetektálás; Bridge Weigh-in-Motion
A hidak életciklusa nyomon követésének egyik pillére a járműforgalom nyomon követése. A híd állapotának nyomon követése szükségessé teszi a járműforgalom monitorozását. A szakértők és az üzemeltetők a hídon áthaladó járművek tengelyterheléseinek és összsúlyának ismeretében olyan modelleket képesek létrehozni, amelyek a hídszerkezet fáradását előre tudják jelezni. Ezért az áthaladó forgalom nyomon követése fontos feladat az építőmérnökök számára. Az ilyen funkcionalitással rendelkező rendszereket Bridge Weigh-In-Motion (BWIM) rendszereknek nevezik.
Négy fő lépése van ezeknek az adatvezérelt BWIM rendszereknek. Az első lépés a járművek időablakainak kinyerése. A második lépés általában a jármű sebességének kinyerése. A harmadik lépés azon időbélyegek azonosítása, amikor a jármű tengelyei a szenzorok felett áthaladtak. A jármű sebességének és tengelyeinek időbélyegeinek ismeretében kiszámíthatóak a tengelytávolságok. A tengelytávolságok és a sebesség ismeretében negyedik lépésként a tengelyterhelések megbecsülhetők. Ez a dolgozat a járműsebesség kinyerésére és a tengelyek detektálására összpontosít.
Egy újszerű, mélytanuláson alapuló sebességbecslőt mutatunk be a dolgozatban. A fejlesztés egyik előnye, hogy képes egy keresztmetszetben elhelyezett szenzorok jelei alapján is megbecsülni a sebességet, miközben a hiba alacsony marad. A módszerünk és a szakirodalomban is használt lokális szélsőértékek detektálásán alapuló módszerek összehasonlítása is bemutatásra kerül. Egy újszerű, mélytanulás alapú tengelydetektáló algoritmust is bemutatunk a dolgozatban. A tengelydetektálás során a legnagyobb problémát az egymáshoz közeli tengelyek, úgynevezett tandem és tridem tengelycsoportok detektálása jelenti. A tandemek és tridemek a tehergépkocsikon megfigyelhető, szorosan egymás mellett elhelyezkedő tengelyek. A fő hozzájárulásunk az, hogy ez az újszerű módszer képes megtalálni a tandemek tengelyeit további szenzorok vagy kamerák használata nélkül, miközben a megoldás hordozható marad. Az új módszereket egy nagy méretű szimulált szintetikus adathalmazon és valós címkézett adatokon is kiértékeljük, és az általunk fejlesztett rendszerről is egy átfogó képet adunk.

